மேல்பட்டாம்பாக்கம்

மேல்பட்டாம்பாக்கம் (Melpattampakkam) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும்.

இப்பேரூராட்சிக்கு கிழக்கே நெல்லிக்குப்பம் ஈ.ஐ.டி. பாரி சர்க்கரை ஆலை உள்ளது, வடக்கில் தென்பெண்ணை ஆறு உள்ளது. மாமல்லபுரத்தை அடுத்து இப்பேரூராட்சி பகுதியில் சிலை சிற்ப வேலைகள் அதிகம் நடைபெறுகின்றது. இப்பகுதியில் விவசாயம் சிறந்த முறையிலும் முதன்மை தொழிலாகவும் செய்யப்படுகிறது. நெல், கரும்பு மற்றும் வாழை அதிக அளவில் சாகுபடி செய்யப்படுகிறது.

அமைவிடம் 
கடலூருக்கு 16 கி.மீ. தொலைவில் உள்ள மேல்பட்டாம்பாக்கம் பேரூராட்சிக்கு கிழக்கே நெல்லிக்குப்பம் 1 கி.மீ.; மேற்கே பண்ருட்டி 10 கி.மீ.; வடக்கே விழுப்புரம் 34 கி.மீ. மற்றும் தெற்கே வடலூர் 40 கி.மீ. தொலைவில் உள்ளது.

பேரூராட்சியின் அமைப்பு                    
5.67 சகிமீ பரப்பும் , 15  பேரூராட்சி மன்ற உறுப்பினரகளையும்,     72 தெருக்களையும் கொண்ட  இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி     1,603    வீடுகளும், 6,887 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 84.34%  மற்றும்  பாலின விகிதம் 1,000 ஆண்களுக்கு, 982 பெண்கள் வீதம் உள்ளனர்.

வழிபாட்டுத்தலங்கள் 
அருள்மிகு சிவசுப்பிரமணியசுவாமி திருக்கோயில்
அருள்மிகு சிவலோகநாதர் கோயில்
அஹ்லெ ஹதீஸ் பள்ளிவாசல்.

ஆதாரங்கள் 

கடலூர் மாவட்டத்தில் உள்ள பேரூராட்சிகள்